Temeljem odredbe članka 84. Pravilnika o proračunskom računovodstvu i računskom planu ( „ Narodne novine „ broj 124/14, 115/15, 87/16, 3/18,126/19,108/20 i 144/21 ) i članka 30. Statuta Općine Brestovac («Službeni glasnik Općine Brestovac» br. 3/2021), Općinsko vijeće Općine Brestovac na svojoj  23. sjednici održanoj  04.04.2025. godine donijelo je

O D L U K U
o raspodjeli rezultata poslovanja za 2024. godinu

Članak 1.
Odlukom o raspodjeli rezultata poslovanja Općine Brestovac za 2024. godinu (u daljnjem tekstu: Odluka) utvrđuje se raspodjela rezultata poslovanja Općine Brestovac za 2024. godinu, kojeg čini stanje na osnovnim računima podskupine 922 iskazanog u bilanci na dan 31. prosinca 2024. godine kako slijedi:

	Broj računa
	Naziv računa
	Iznos u eurima

	92211
	Višak prihoda poslovanja
	4.826.250,08

	92213
	Višak primitaka od financijske imovine
	425,14

	92222
	Manjak prihoda od nefinancijske imovine
	-3.978.898,24

	922
	Višak/manjak prihoda
	847.776,98



                                                                     Članak 2.
Viškom prihoda poslovanja i viškom primitaka od financijske imovine iz članka 1.ove Odluke pokriva se manjak prihoda od nefinancijske imovine u iznosu od 3.978.898,24 eura, što ukupno predstavlja višak prihoda raspoloživ u sljedećem razdoblju u iznosu od 847.776,98 eura koji će se rasporediti po izvorima financiranja za namjene po pojedinim programima, aktivnostima i projektima prilikom donošenja I. izmjena i dopuna Proračuna Općine Brestovac za 2025. godinu.

                                                                     Članak 3.
Ova Odluka stupa na snagu danom donošenja, a objavit će se u „Službenom glasniku Općine Brestovac“.

